Diari Oficial de la Generalitat Valenciana


Sumari del DOGV 3971, del 02-04-2001 (2001/2398)

RESOLUCIÓ de 6 de febrer de 2001, de la Direcció General d'Indústria i Energia, per la qual s'autoritzen administrativament a Iberdrola, SA, la transformació i l'ampliació de la subestació de transformació de 220/20 kV denominada ST el Palmeral (abans denominada STR el Palmeral), a la província d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2398


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 6 de febrer de 2001, de la Direcció General d'Indústria i Energia, per la qual s'autoritzen administrativament a Iberdrola, SA, la transformació i l'ampliació de la subestació de transformació de 220/20 kV denominada ST el Palmeral (abans denominada STR el Palmeral), a la província d'Alacant. [2001/2398]
  
Vist l'expedient incoat pel Servei Territorial d'Indústria i Energia d'Alacant, a instància d'Iberdrola, SA, relatiu a la transformació i l'ampliació de la subestació de transformació de 220/20 kV denominada ST el Palmeral (abans denominada STR el Palmeral) a la província d'Alacant.
  
Atés que la sol·licitud d'autorització administrativa ha seguit la tramitació establida en el Decret 2.617/1996, de 20 d'octubre, sobre autorització d'instal·lacions elèctriques; i en la Llei 54/1997, de 27 de novembre, del Sector Elèctric.
  
Vist que consta en l'expedient informe del Servei Territorial d'Indústria i Energia d'Alacant relatiu al fet que durant el període d'informació pública no s'hi han presentat al·legacions.
  
Vist l'informe favorable emés per l'òrgan instructor de l'expedient, de data 26 de setembre de 2000.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA la transformació i l'ampliació de la subestació transformadora 220/20 kV denominada ST el Palmeral (abans denominada STR el Palmeral) situada al barri de Sant Gabriel, Alacant, segons avantprojecte firmat pel Sr. Tomás Muruzábal Sitges, visat pel Col·legi Oficial d'Enginyers Superiors Industrials de la Comunitat Valenciana i Albacete en data 25 d'agost de 2000, les instal·lacions de la qual, una vegada realitzades les obres de transformació i ampliació, són les següents:
  
- Un sistema de 220 kV d'interior (GIS) ubicat en un nou edifici, esquema de doble barra (DB) i capacitat per a un total de 8 posicions, quatre de línia, tres de transformador i l'enllaç de barres.
  
- Un sistema nou de 20 kV esquema doble barra (DB) tipus interior en cel·les d'aïllament en SF6 compost per 47 cel·les, trenta de línia, tres de transformador, dos de serveis auxiliars, tres de bateria de condensadors, tres de mesura, dos de partició, dos de remuntada i dos d'unió, agrupades en tres mòduls de cel·les de 10 línies cada un ubicats a l'edifici principal existent. Aquest sistema quedarà completat amb la dotació de tres bateries de condensadors (BC).
  
- La transformació constarà de tres transformadors de potència de relació 220/20 kV i 50MVA cada un amb les corresponents reactàncies trifàsiques limitadores de posada a terra. Per al subministrament dels serveis propis de la subestació s'instal·laran dos transformadors de serveis auxiliars (TSA) de relació 20/0, 380-0, 220kV i 250KVA de potència cada un.
  
Iberdrola, SA haurà de presentar el projecte d'execució per a la seua aprovació en el termini de sis mesos comptats a partir de la notificació de la present resolució.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de febrer de 2001.- El director general d'Indústria i Energia: José Monzonís Salvia.